
Sfânta Mănăstire Simonos Petra pe care 
o conduceţi cu multă experienţă este renumită 
în întreaga lume creştină. Facem apel la bună¬ 
voinţa Sfinţiei Voastre şi vă rugăm să ne îm¬ 
părtăşiţi din experienţa duhovnicească a Sfin¬ 
ţiei Voastre, care va fi de un mare ajutor călu¬ 
gărilor români. Care este tipul de viaţă mona¬ 
hală practicat în Sfânta Mănăstire Simonos Petra? 

Mănăstirea Simonos Petra, ca toate 
mănăstirile athonite, urmează modul de viată 
de obşte, conform tradiţiei Sfinţilor Părinţi 
şi modului de viaţă monahal care repre¬ 
zintă adunarea Apostolilor reuniţi în Foişorul 
de sus, aşteptând, în post şi rugăciune, 
venirea Sfântului Duh. 

însuşi Mântuitorul a întemeiat viaţa de 
obşte când, chemând Apostolii să-I urmeze 
exemplul, stătea în mijlocul lor, fie în timpul 
vieţii pe pământ, învăţând şi făcând minuni, 
fie nevăzut, după învierea şi înălţarea Sa. 
O mănăstire, ieri ca şi azi, nu poate fi con- 

siderată altfel decât ca o adunare perma¬ 
nentă a Bisericii, ca o „sinaxă" care nu se 
limitează doar la oficierea slujbei pentru 
Sfânta împărtăşanie, ci care exprimă în toate 
activităţile vieţii omeneşti această taină a 
unităţii Bisericii, a prezenţei lui Hristos acolo 
unde doi sau trei s-au adunat în numele Său. 
Şi cum, în adunarea liturgică, episcopul sau 
preotul ţine locul lui Hristos, la fel, în sinaxa 
monahală, stareţul este punctul central, prin¬ 
cipiul, capul care dă sensul şi coerenţa ansam¬ 
blului Trupului lui Hristos adunat în acest 
loc. El este mai puţin un administrator şi 
mai mult o icoană vie a Domnului, o taină 
a lui Hristos prezent în mijlocul nostru, şi 
asta independent de valoarea sa personală. 
Din acest motiv ecleziastic, Sfinţii Părinţi 

au întemeiat numai două forme de viată 

/ 

monahală consacrată, deschizând calea spre 

îndumnezeirea omului în Hristos: modul de 

viaţă de obşte şi modul de viaţă pustnicesc. 

Idioritmia, care a apărut în sec. al XlV-lea 

şi care a atins aproape toate mănăstirile în 

timpul ocupaţiei turceşti, nu poate fi în nici 

un caz considerată o formă de viată monahală 

/ 

sancţionată de Biserică, pentru că ea este o co¬ 
munitate lipsită de formă de guvernământ. 

Este vorba numai de o adaptare la con¬ 
diţiile istorico-economice, sociale şi culturale 

care făceau dificilă gestiunea marilor mă¬ 
năstiri. In acele condiţii de sărăcie, acest 
mod de viaţă mai flexibil permitea călugă¬ 
rilor să trăiască în mănăstiri în mici gru¬ 
puri, adunaţi în jurul unui bătrân; şi unii, 
în cele din urmă, au dat adevărate roade de 
sfinţenie, în măsura în care aceşti călugări 
respectau principiile fundamentale ale ascezei 
monahale: ascultarea de bunăvoie. 

Din nefericire, în majoritatea cazurilor, 

idioritmia a favorizat tendinţa naturii noastre 

/ 

umane spre cele de jos ale firii; ea a provocat 
adesea situaţii total opuse tradiţiei monahale 
şi principiilor Evangheliei. 

Cauzele istorice a ceea ce trebuie numit 
o „deviere" şi o „corupţie" a vieţii mona¬ 
hale încetând, mai ales după extraordinara 
reînnoire care, după 25 de ani, a adus mai 
mult de 800 de tineri călugări în Sfântul 
Munte, era normal ca mănăstirile să revină 

la modul de viată tradiţional. 

/ / 

Toţi aceşti tineri care vin la Sfântul Munte 
pentru a se hrăni cu hrana vie a Duhului 
doresc să găsească un cadru care să-i ajute 
în căutarea lui Dumnezeu, şi spre viaţa de 
obşte şi evanghelică se îndreaptă în mod 
normal alegerea lor, cu excepţia unora, a 
căror natură şi caracter îi face să aleagă 
modul de viată din schituri, care nu diferă 

de viaţa de obşte decât prin dimensiunile 

reduse ale comunităţii. 

/ 

Cât de des se mărturisesc şi se împărtăşesc 
ai Sfintele Taine călugării din această mănăstire? 
Ce recomandaţi mirenilor în această privinţă? 
Aţi putea să ne spuneţi câteva cuvinte despre 
relaţia dintre cele două Taine? 

Dacă subliniem, cum este normal, carac¬ 
terul euharistie al adunării noastre mona¬ 
hale şi dacă Sfânta Liturghie zilnică este cu 
adevărat sufletul vieţii din mănăstire, de 
unde decurg celelalte activităţi, nu impunem 
totuşi un ritm general şi uniform pentru Sfânta 
Spovedanie nici pentru Sfânta împărtăşanie. 

Căci aceste două Sfinte Taine relevă viata 

/ 

personală a călugărului, care se stabileşte 
împreună cu părintele duhovnic. Unii pot 
să se împărtăşească des: de trei, patru, cinci 
sau şase ori pe săptămână, alţii mai rar. Nu 
există în acest lucru o diferenţă de valoare, 
ci adaptarea la necesităţile proprii ale fiecă¬ 
ruia pentru întărirea omului lăuntric. 

întrebarea despre împărtăşania deasă, 
când este pusă la modul general şi abstract, 
ca un principiu, este o problemă falsă şi 
antrenează mereu răspunsuri nepotrivite, 
provocând certuri fără sfârşit între partizanii 
şi adversarii săi. Este la fel de dăunătoare 

împărtăşirea sistematică, pur şi simplu pentru 
că se asistă la Sfânta Liturghie, ca privarea 
de pâinea vieţii despre care Domnul a spus 
şi nu încetează să ne repete prin glasul 
Evangheliei: Dacă nu veţi mânca trupul Fiului 
Omului şi nu veţi bea sângele Lui, nu veţi avea 
viaţă veşnică în voi (In 6, 53). Sfânta împăr¬ 
tăşanie nu este o răsplată pentru cei vred¬ 
nici, ci leacul nemuririi pentru păcătoşii care 
se căiesc, ea ne face să trăim întru Cel ce este 

Viata. Iată de ce Sfântul Ioan de Kronstadt 

/ 

spunea că moare atunci când era lipsit de 
Iisus Hristos. 

Pentru cel care vede taina Bisericii ca 
„împărtăşirea din dumnezeire" (Sfântul 
Grigorie Palama), Taina Euharistiei nu este 
un act izolat, ocazional, rezervat marilor 
sărbători, ci miezul şi inima existenţei sale, 
care este în Biserică Trup al lui Hristos, 
după modelul euharistie. Când un călugăr 
trăieşte în mănăstire în pace, ascultare şi 
lipsa grijilor lumeşti, este normal să se îm¬ 
părtăşească cu Sfintele Taine mai des decât 
un mirean, care trebuie să facă faţă grijilor, 
ispitelor, risipirii lumii... 

Dacă această împărtăşanie nu este o răs¬ 
plată, ea rămâne totuşi dependentă de starea 
sufletului persoanei. Evident, nimeni n-ar 
putea să se apropie de Sfintele Taine, având 
asupra conştiinţei păcate grave nemărturisite 

sau, în general, ceva care să-l despartă de 
unirea cu fraţii săi şi cu Dumnezeu. împăcat 
trebuie să se apropie de Sfântul Potir „pentru 
iertarea păcatelor sale şi pentru viaţa veş¬ 
nică", cu inima înfrântă şi smerită, ca un 
bolnav care îşi pune în Hristos, Doctorul 
trupurilor şi al sufletelor, singura speranţă 
de mântuire. De aici vine necesitatea măr¬ 
turisirii dese, ca şi cum s-ar împărtăşi, şi 
nu ca o pregătire pentru împărtăşire. 

într-adevăr, pentru ca să-şi păstreze 
valoarea şi eficienţa, mărturisirea trebuie 
să pornească dintr-o necesitate a conştiinţei, 
din proprie voinţă, dintr-o dorinţă de căire, 
de schimbare. Se distruge practic forţa acestei 
taine atât de minunate, a acestui „al doilea 
botez", când se îndeplineşte o formalitate 
obligatorie ca o rutină, un fel de bilet de 
intrare pentru Sfânta împărtăşanie. Bine¬ 
înţeles, vorbesc aici în calitate de călugăr. 
Şi nu trebuie să uităm că din motive pasto¬ 
rale s-a produs cel mai adesea această si¬ 
tuaţie în lume, unde este obligatorie legă¬ 
tura mărturisirii cu Sfânta împărtăşanie 
destinată unui anumit grad de căire. 

Când există posibilitatea, este totuşi 
bine a se reveni la o concepţie mai patristică 
a Tainei Spovedaniei. Când mărturisirea 
este lăsată la alegerea fiecăruia, ea poate fi 
mai sinceră, poate deveni ceea ce trebuie să 

fie de fapt: începutul unei noi vieţi, al unei 

vieţi a cărei căinţă este resimţită ca un mod 
/ / / 

de existenţă. Vieţuirea mea permanentă întru 
Hristos, prin comuniune cu El, depinde de 
modul în care mă prezint eu în faţa lui 
Dumnezeu, mărturisindu-mă. Nu numai 
când înclină capul sub epitrahil călugărul 
trebuie să trăiască această Taină a Pocăinţei, 
ci în orice moment - şi în special când se 
află în noapte singur în faţa lui Dumnezeu 
- ar trebui să pară invizibil în faţa părintelui 
duhovnic ca în faţa lui Hristos, pentru a-şi 
trece gândurile prin sita conştiinţei sale. 
Vai nouă - zic Sfinţii Părinţi -, dacă aşteptăm 
ceasul judecăţii ca să fim judecaţi! Este mai 
bine să ne judecăm singuri, pentru a nu fi 

osândiţi în fata tribunalului lui Hristos. 

/ / 

Deci taina prezenţei noastre mistice 
permanente în faţa lui Dumnezeu, care 
exprimă într-un mod complementar Sfin¬ 
tele Taine ale Spovedaniei şi împărtăşa¬ 
niei, este presupunerea unirii minţii noastre cu 
Hristos în sanctuarul inimii noastre, prin 
rugăciunea interioară. 

în mănăstirea pe care o conduceţi sunt că¬ 
lugări care practică Rugăciunea lui lisus? 

După câte ştiu, în toate mănăstirile şi 
pretutindeni în lume, nu există călugăr care 


n 



Părintele Emilianos Simonopetritul 


să nu fie angajat în această viaţă evanghe¬ 
lică, în această participare voluntară la 
Pătimirea lui Hristos, fără a avea alt scop 
decât să se întâlnească şi să se unească cu 
Hristos în adâncurile propriei sale fiinţe 
prin rugăciune. Pentru a folosi o deosebire 
făcută de Sfinţii Părinţi, s-ar putea spune 
că, dacă îndumnezeirea întru Hristos este 
sfârşitul desăvârşirii călugărului, scopul 
său este Rugăciunea lui Iisus, adunată în 
inimă. Toţi practică Rugăciunea lui Iisus, 
dar cu rezultate diferite. Unii gustă din 
roadele ei chiar de la începutul vieţii mo¬ 
nahale şi păstrează pe durata întregii lor 
vieţi lor o râvnă crescândă în asceză şi dra¬ 
goste care întreţine duhul rugăciunii. Alţii, 
după ce au cunoscut la început cât de blând 
este Domnul, dau înapoi sau se descura¬ 
jează înaintea primelor dificultăţi şi îşi lasă 
apoi viaţa să devieze în activism, rătăciri, 
flecăreală. Alţi călugări au avut greutăţi în 
rugăciune la început şi cu greu îşi îndepli¬ 
nesc canonul zilnic, cu toate că, atunci când 
se găseau în lume totul li se părea uşor. 
Dar dacă perseverează, aceste eforturi le 
vor fi considerate ca echivalentul sângelui 
unui martir şi numai foarte târziu, poate 
chiar după moartea lor, vor înţelege sensul 
acestor încercări şi se vor bucura în inima 

lor de bunătăţile care le-au fost pregătite 
pentru nevoinţa atâtor ani îndelungaţi. 

Astăzi, nimic nu este mai viu pe Sfântul 

Munte azi decât rugăciunea lui Iisus, cu 

atât mai mult cu cât avem la dispoziţia 

noastră toate cărţile scrise de Sfinţii Părinţi 
/ / / 

purtători de Dumnezeu; comori pe care 
Sfântul Paisie de la Neamţ le căutase şi le 
strânsese cu atâta osteneală în timpul şederii 
sale în Muntele Athos, pentru a le traduce 
în slavonă şi în română şi pentru a dărui viaţă 
Bisericii. Avem totul la dispoziţia noastră, 
dar rezultatele sunt pe măsura harului dat 
de Dumnezeu. Ar fi periculos să emitem o 
judecată, din moment ce numai Domnul pă¬ 
trunde până în străfundul inimilor. 

Mulţi călugări care par cu totul obiş¬ 
nuiţi, chiar în mănăstirile cu viaţă de obşte, 
în momentul când închid uşa chiliei lor, 
devin stâlpi de foc care, prin rugăciunea 
lor, susţin lumea. Dar a descoperi oricui 
ceea ce Dumnezeu înfăptuieşte în acest atelier 
de rugăciune riscă să-i facă să piardă totul. 

Un cunoscut părinte duhovnicesc din 
vremea noastră 1 relatează că într-o zi, în 


1 Este vorba de Părintele Sofronie Saharov de la 
Essex (n. red.). 

timp ce Dumnezeu îi revelase lumina Sa 
divină, un călugăr l-a întrebat despre măr¬ 
turisirile pe care Sfântul Simeon Noul Teolog 
le face în scrierile despre viziunile sale. 
Vrând să evite să se trădeze, acest părinte 
răspunse evaziv; dar de îndată ce intră în 
chilia sa, starea de spirit dispărus. 

Toate aceste lucruri sunt atât de subtile 
şi delicate, încât monahii care trăiesc această 
luptă zilnică a „rugăciunii minţii" trebuie 
să fie atenţi să fugă de demonstraţie şi, după 
recomandarea unui avă, trebuie să înscrie 
în conştiinţa lor, ca şi cum ar scrie la intrarea 
în chilia lor: „Taina mea îmi aparţine". 

Viata oricărui monah sau a oricărui 
/ 

creştin plin de râvnă nu este decât această 

„cugetare secretă" prin care îşi menţine 

atenţia asupra intrării în inima sa, precum 

profetul Avacum la postul său de strajă. 

După ce a fost multă vreme un strigăt care 

din străfunduri se înaltă către Dumnezeu 

/ 

(Ps. 129, 1), la sfârşitul acestei îndelungate 
„paze a inimii", rugăciunea lui Iisus se 
transformă în ascultare, în oprirea minţii, 
în străfundurile inimii total încordate pentru 
a primi cuvântul lui Dumnezeu. De atunci, 
calea de negrăit a contemplării ( theoria ) 
este deschisă monahului, dar cuvintele nu 
ajung pentru a o descrie. Ajunge să ştim că 

există azi oameni care sunt iniţiaţi în tainele 

/V / / 

Marelui împărat şi care zi şi noapte îşi scaldă 
mintea în undele harului. 

Cum pot călugării şi mirenii să practice 
această rugăciune în mijlocul atâtor ispite? 

Rugăciunea lui Iisus este, ca să spunem 

aşa, expresia naturală a sufletului credincios, 

care a fost rănit de dragostea pentru Hristos. 

Ca şi mireasa din Cântarea Cântărilor, el se 

tânguie, spunând: întăriţi-mă cu vin, cu mere 

răcoriţi-mă, că sunt bolnavă de iubire (2, 5). 

Acest vin, aceste fructe, singurele care pot 

potoli arsurile foamei sale, sunt repetarea 

dulcelui nume al lui Iisus Hristos, care 

devine în gura sa mai dulce decât fagurele 

de miere. Dacă credinţa noastră este o ere- 

/ 

dintă vie, ea se va transforma într-o dorinţă 
puternică pentru Hristos şi pentru tot ceea 
ce ne întoarce la Hristos. 

Credinţa este un dar al Sfântului Duh, 
care se transformă în noi în dorinţă şi ne 
trezeşte un avânt de neînvins către Fiul lui 
Dumnezeu. La fel cum nou-născutul începe 
să plângă de îndată ce este luat de la sânul 
mamei sale şi nu tace decât atunci când i se dă 
din nou să sugă, în acelaşi fel, credinţa este 
în noi o foame şi o sete de nestins pentru 
Hristos. Şi strigătul rugăciunii nu va fi potoli 


15 



Părintele Emilianos Simonopetritul 


decât de laptele Sfântului Duh, care ne va 
linişti din izvorul desfătărilor sale. 

In orice vreme, şi mai ales în mijlocul 
ispitelor, al primejdiilor şi al persecuţiilor, 
Rugăciunea lui Iisus este pentru creştin 
mai importantă decât hrana pentru trup. 
Ea este viaţa vieţii noastre, nădejde în des¬ 
curajare, un odgon în timpul furtunii cu 
care corabia sufletului nostru se ancorează 
de stânca lui Hristos. Şi când tragem de acest 
odgon, avem impresia că stânca se apropie 
de noi. Pe când de fapt noi ne apropiem de 
El, precum spune şi Sfântul Dionisie Areo- 
pagitul. 

Să nu facem deci din Rugăciunea lui 
Iisus un lux rezervat unei elite spirituale. 
Dacă această rugăciune presupune trepte, 
alta este rugăciunea săvârşită de un mirean 
care, închizând uşa camerei sale după o zi 
istovitoare, cere lui Dumnezeu puţină mân¬ 
gâiere şi alta este rugăciunea unui isihast 
care se adânceşte în abisul inimii sale pentru 

a rămâne în ceea ce Sfinţii Părinţi numesc 

/ / 

„liniştea minţii". 

Ea rămâne totuşi aceeaşi invocare a sfân¬ 
tului nume al Domnului, comoară lăsată 
moştenire de sfinţi, care reprezintă epicentrul 
comuniunii noastre ecleziale. Este rugăciunea 
Bisericii - mireasa lui Elristos -, care, împreună 

cu Sfântul Duh şi cu toţi cei care au urechi 
de auzit, strigă: Vino! Şi cel însetat să vină şi 
cel ce voieşte să ia în dar apa vieţii (Apoc. 22,17). 

Ce cărţi sfinte citesc călugării din mănăstirea 
preacuvioşiei voastre? 

Conform celor spuse mai înainte, viaţa 
călugărului şi organizarea vieţii comunităţii 
trebuie să tindă spre un singur scop: întâl¬ 
nirea personală a călugărului cu Dumnezeu 
în rugăciune. Lecturile au, din această per¬ 
spectivă, o mare importanţă, dar ele vizează 
mai puţin dobândirea unei cunoaşteri, fie 
ea tradiţională şi ortodoxă, cât mai ales cul¬ 
tivarea spiritului eclezial ( phronima ) şi pre¬ 
gătirea acestei întâlniri. 

Monahul nu studiază dogmele, ci le 
trăieşte. Când meditează la scrierile Sfintei 
Scripturi sau ale Sfinţilor Părinţi, el nu caută 
să înţeleagă, ci mai mult învaţă gramatica 
limbii cu sunete inefabile, prin care Dum¬ 
nezeu să-i vorbească în rugăciune. Lectura 
teologică şi informarea asupra problemelor 
ecleziale sunt de un alt ordin; ele sunt în¬ 
deplinite de cei în drept, în cadrul ascultărilor 
(i diakonimata ) din mănăstire, în timpul re¬ 
zervat muncii pentru obşte. Lecturile mo¬ 
nahale propriu-zise sunt de trei categorii: 

cele care se fac în biserică, la trapeză şi în 
chilie, în mod individual. 

în biserică, conform rânduielii athonite, 
citim de trei ori pe săptămână Catehezele 
Sfântului Teodor Studitul, care oferă o în¬ 
văţătură de neînlocuit pentru toate aspectele 
vieţii de obşte. în anumite mănăstiri, alte 
lecturi ascetice sunt făcute în timpul slujbei, 
dar la Simonos Petra, cu excepţia perioadei 
Postului Mare, am preferat să le transformăm 
în lecturi personale la chilie. în zilele de 
sărbătoare, când se oficiază priveghere în 
noaptea de ajun, citim o predică la sărbătoare, 
cel mai adesea în limba greacă veche, de la 
Sfinţii Părinţi cei mai renumiţi, cum ar fi: 
Sfântul Grigorie Teologul, Sfântul Andrei 
din Creta, Sfântul Grigorie Palama şi alţii. 

La trapeză, în paralel cu hrana trupească, 
călugării primesc hrana lor duhovnicească 
prin lectură, cel mai adesea a vieţii sfântului 
din ziua respectivă sau alte texte ascetice şi 
patristice despre Sfintele Scripturi sau săr¬ 
bătoarea respectivă. Aceste texte scrise de 
sfinţi constituie o parte foarte importantă 
a formării călugărului, căci ei stau mărturie 
spiritului comun al tradiţiei şi întăresc, în 
felul acesta, unitatea obştii noastre. 

Dar este necesar ca această lectură să fie 
prelungită şi întărită de cugetarea individuală 

a călugărului, al cărui program şi durată sunt 
fixate de părintele duhovnicesc în cadrul 
regulii sale de rugăciune. Pentru a fi cât mai 
explicit, pot să vă dau un exemplu, cum 
este alcătuit acest program zilnic. Când că¬ 
lugărul se trezeşte după o odihnă suficientă, 
el îşi face rugăciunile pregătitoare însoţite 
de metanii. Apoi, poate să citească sinaxarul 
sfinţilor zilei şi câteva pagini dintr-o scriere 
ascetică, în special din Părinţii neptici, care au 
scris despre rugăciune şi despre viaţa con¬ 
templativă. Este vorba de Filocalie, dar de 
asemenea, şi mai mult încă, de Avva Isaac 
Şirul, Sfântul Macarie şi, bineînţeles, de 
Scara Sfântului Ioan Sinaitul. Va citi, de 
asemenea, alţi Părinţi, care dau o învăţătură 
mai practică despre viaţa monahală, ca 
Sfântul Varsanufie, Sfântul Dorotei de Gaza, 
Awa Isaia, Patericul şi mai ales din Everghe- 
tinos, această faimoasă antologie (sec. XII), 
care acoperă toate aspectele vieţii mona¬ 
hale; sau se va dedica meditaţiei repetate a 
marilor întemeietori, în special Asceticele 
Sfântului Vasile cel Mare. 

După această lectură relativ scurtă, va 
trece la citirea Vechiului şi Noului Testament. 
Această lectură este susţinută zi de zi, fără 
a se preocupa de comentarii, de paralele. Şi 
aceasta mai ales cu privire la Sfânta Scriptură. 

Aici este vorba de o întâlnire cu cuvântul viu 
al lui Dumnezeu. Când se citeşte Sfânta 
Scriptură cu această dispoziţie, lectura nu 
întârzie să trezească în noi dorinţa şi ardoarea 
rugăciunii, după cuvântul psalmistului: „In- 
fierbântatu-s-a inima mea înlăuntrul meu 
şi în cugetul meu se va aprinde foc. Grăit-am 
cu limba mea" (Ps. 38,4). 

Atunci, foarte normal, cugetarea face 

loc rugăciunii. Şi atunci când călugărul va 

întâmpina dificultăţi în a se concentra asupra 

cuvintelor Rugăciunii lui Iisus, ar putea să 

psalmodieze, să se dedice citirii psalmilor 

sau imnurilor bisericeşti, pentru a-şi odihni 

mintea în diversitatea noţiunilor evocate 

/ 

de psalmi, ca apoi să reia rugăciunea cu 
o energie reînnoită. 

In timpul acestei vegheri personale 
zilnice, dar de preferinţă în alte momente, 
călugărul ar putea citi, de asemenea, texte 
cu caracter mai general: comentariile Sfin¬ 
ţilor Părinţi la Scriptură şi, înainte de toate, 
ale Sfântului Ioan Hrisostom; de asemenea, 
tratatele teologice ale Sfinţilor Părinţi capa- 
docieni, al Sfântului Maxim Mărturisitorul, 
al Sfântului Ioan Damaschin sau operele teo¬ 
logilor ortodocşi contemporani (Vladimir 
Lossky, G. Florovsky, Pr. D. Stăniloae, I. Po- 
povici), sau chiar filosofi şi autori literari, în 
special Dostoievski. 

Este şocant să vezi călugări fără for¬ 
maţie intelectuală specială, care citesc autori 
la fel de dificili ca Sfântul Maxim Mărturi¬ 
sitorul sau Sfântul Grigorie Palama. Ceea ce 
se caută aici este mai puţin coerenţa unui 
sistem teologic, cât mai degrabă comuniunea 
cu duhul sfântului. Trebuie, de asemenea, 
remarcat că, în mod contrar celor ce se petrec 
în lume, călugărul, în loc de a-şi lărgi câmpul 
de interes, are tendinţa de a-1 restrânge şi, 
cu cât va progresa în viaţa duhovnicească, 
cu atât lucrurile vor fi mai concentrate la 
esenţial. Un părinte athonit contemporan, 
purtător de Dumnezeu între ceilalţi, spune 
că, în afară de Sfânta Scriptură, nu a mai 
citit decât trei cărţi: Scara, Avva Isaac şi 
Everghetinosul, dar că s-a străduit să nu 
întoarcă niciodată o pagină fără a fi îndeplinit 
ceea ce era scris acolo. 

Ce misiune duhovnicească fac călugării atoniţi 
şi stareţii în Grecia şi în străinătate? 

Vocaţia călugărilor la Athos sau în altă 
parte a fost clar definită de Sfinţii Părinţi: 
ei trebuie să fie martorii activi ai adevă¬ 
rului din Evanghelie, ajungând la fericita 
îndumnezeire prin imitarea vieţii şi Păti¬ 
mirilor Domnului nostru Iisus EIristos. Prin 
aceasta, ei sunt în mod cu totul excepţional 

apostoli, nu prin predică, ci prin experienţă, 
ducând o viaţă întru Hristos şi după mo¬ 
delul lui Hristos. Dacă monahii s-au retras 
din lume, ei toţi sunt în inima Bisericii şi 
aspiră la săvârşirea personală a Tainei unirii 
lui Hristos în mădularele lor. 

O mănăstire este ca o torţă aşezată pe 
candelabrul Templului lui Dumnezeu, ca 
un oraş întărit ridicat pe muntele lui Dum¬ 
nezeu, spre care toţi privesc pentru a primi 
confirmarea nădejdii lor şi a vedea că, 
intr-adevăr. Dumnezeu a venit să locuiască 
printre oameni. Cum mărturisim că Dumnezeu 
este printre noi şi în noi, dacă nu prin bucurie, 
pace şi linişte, care iradiază din mănăstire 
ca o jertfă binemirositoare? Nu este deloc 
nevoie de cuvânt pentru a dovedi acest 
adevăr în lume, care este plină de cuvinte 
şi imagini, o lume în care totul pare a fi 
fost spus şi nimic. 

Sfântul Munte Athos ocupă, în această 
privinţă, o poziţie remarcabilă, pe de o parte, 
prin istoria sa prestigioasă şi milenară, şi 
pe de altă, datorită situaţiei sale geografice 
şi instituţionale, care face din el aproape 
singurul teritoriu din lume dedicat exclusiv 
vieţii duhovniceşti. Aceste privilegii trans¬ 
mise din perioada bizantină sunt un avantaj 
de nepreţuit pentru călugării care trăiesc 

aici, dar aceştia din urmă au o responsabi¬ 
litate mai mare. Nu trebuie ca ei să fie 
vocea Ortodoxiei, care se pronunţă asupra 
tuturor problemelor care frământă lumea, 
ci martori credincioşi ai tradiţiei (parakatatikie ) 

lăsate de Sfinţii Părinţi. Trebuie să fim martori 
/ / 

ai tradiţiei, nu ca literă moartă şi ascultare 
a legii, ci ca un principiu de viaţă „în înnoirea" 
Duhului. 

De-a lungul istoriei, din secolul al Xl-lea, 

Sfântul Munte a fost la originea tuturor 

marilor mişcări de reînnoire spirituală în 

Ortodoxie; atât în Bizanţ, în timpul isihas- 

mului (sec. al XlV-lea), cât şi în Grecia, în 

perioada ocupaţiei turceşti, cu mişcarea din 

care au făcut parte Sfântul Nicodim Aghioritul 

şi Sfântul Macarie din Corint, sau în celelalte 

ţări din Balcani (Serbia, România, Bulgaria), 

datorită în special discipolilor Sfântului 

Grigorie Sinaitul sau ai Sfântului Paisie de 

la Neamţ. In Rusia nu a fost numai binecu- 
/ 

vântarea Sfântului Munte, pe care Sfântul 
Antonie de Kiev, monah de Esfigmenon, 
a adus-o în secolul al Xl-lea, ci şi un alt mare 
număr de sfinţi care, oprindu-se pentru 
câtva timp la Athos, au plecat apoi să răs¬ 
pândească în Tebaida Nordului acest suflu 

de viată. 

/ 

Azi, atât în Grecia, cât şi în străinătate 
şi chiar în afara limitelor Bisericii Ortodoxe, 

Sfântul Munte este chemat să îndeplinească 
aceeaşi misiune, dar trebuie înfăptuită în 
respectul principiilor vieţii monahale. Mesajul 
său este un mesaj de tăcere, de retragere 
(isihie) şi de mijlocire pentru lumea întreagă. 
Atâta vreme cât vor exista călugări care se 
vor ruga cu inima curată pentru mântuirea 
lumii. Biserica nu va avea a se teme deloc, 
nici de atacuri, nici de ateism, nici de socie¬ 
tatea de consum, nici de diferite sminteli 
care şochează pe creştini. 

Ce părinţi duhovniceşti şi isihaşti încercaţi 
au trăit în Sfântul Munte în ultimele decenii? 

Nenumăraţi sunt fiii adoptivi ai Prea- 
sfintei Fecioare care au dat în Grădina sa 
roade cu plăcută mireasmă ce-L desfată pe 
Mire. Cu privire la aceasta, s-ar putea spune: 
Iar eu am cinstit foarte pe prietenii Tăi, Dum¬ 
nezeule, şi foarte s-a întărit stăpânirea lor 
(Ps. 138,17). Să evocăm numai câţiva dintre ei. 

Trebuie să-l evocăm în primul rând pe 
Sfântul Siluan (|1938), sfântul athonit cel 
mai recent canonizat de Patriarhia din Con- 
stantinopol (1988). Atunci când era la Mă¬ 
năstirea Sfântul Pantelimon de numai trei 
săptămâni, pe când se ruga în faţa icoanei 
Maicii Domnului, rugăciunea îi pătrunse 

în inimă şi din acel moment începu a curge 
de la sine, neîntrerupt şi fără efort. Acestui 
har, pe care Dumnezeu îl acordă uneori 
începătorilor, îi urmează o luptă mai neîn¬ 
duplecată împotriva gândurilor sugerate 
de diavoli, care uneori îl tratează ca pe un 
sfânt, iar alteori îl împing să deznădăjdu- 
iască în Dumnezeu. 

Intr-o noapte, chilia sa a fost inundată 
brusc de o lumină fulgerătoare care îi stră¬ 
bătu trupul. Dar când simţi că îl părăseşte 
căinţa în rugăciune, înţelese că era victima 
unei năluciri diavoleşti. Lunile trecând, într-o 
zi atinse limita deznădejdii şi rămase mult 
timp buimac, aşezat pe patul său. In cursul 
vecerniei, de îndată ce pronunţă: „Doamne 
Iisuse Hristoase, miluieşte-mă pe mine, pă¬ 
cătosul", privind icoana Mântuitorului, a fost 
brusc inundat de o imensă lumină, blândă 
şi liniştită de data aceasta, şi văzu pe Hristos 
cel viu, Care îl privea cu blândeţe şi bucurie, 
inundându-i toată fiinţa cu o dragoste care 
îi înălţă mintea într-o contemplaţie dumne¬ 
zeiască mai presus de fire. 

In timpul acestor ani, a dus o luptă 
îndârjită împotriva gândurilor pline de 
orgoliu. Apoi Ii ceru Domnului să-i desco¬ 
pere calea smereniei Sale dumnezeieşti, iar 
Hristos îi spuse: „Ţine-ţi mintea în iad şi 

nu deznădăjdui!". îşi petrecu restul vieţii 
în anonimat, dar întreţinea acest foc al ru- 
găciunii care se transforma în mijlocire, în 
special pentru duşmanii Bisericii în timpul 
persecuţiei ateiste. 

Acest cuvânt al lui Hristos, transmis 
datorită biografiei sale scrise de ucenicul 
său, Arhimandritul Sofronie, a săvârşit în 
ultimele decenii, atât în Grecia, cât şi în 
Occident, numeroase convertiri, şi un 
mare număr de călugări care se găsesc azi 
în Sfântul Munte au început să-L caute pe 
Dumnezeu datorită acestei cărţi profetice. 

în aceeaşi perioadă, trăia în Katounakia, 
în pustia aspră din sudul peninsulei, Feri¬ 
citul Calinic Isihastul (f 1930). Rămase 45 de 
ani zăvorât în chilia sa şi când ieşea din 
rugăciune, după două zile neîntrerupte, 
chipul îi strălucea ca lui Moise coborând 
din Sinai. Experienţele contemplării sale îi 
formaseră un profund discernământ, care 
îl pusese în slujba tuturor călugărilor ce 
veneau să-i ceară sfatul. Ucenicul său, Pă¬ 
rintele Cristodoulos (f 1982), urma aceeaşi 
cale isihastă, dar învăţa că, în epoca noastră, 
asceza răbdării în încercări sau ispite este 
adesea chemată să înlocuiască marile mor¬ 
tificări ale asceţilor de altădată. 

^ / 

în peştera odinioară sfinţită de Sfântul 
Petru Athonitul se succedară mai mulţi părinţi 

care imitară pe acest precursor al mona¬ 
hismului athonit. Părintele Daniel a săvârşit 
aici Sfânta Liturghie zilnic, timp de 60 de 
ani, şi nu termina decât când pământul se 
transforma în noroi din cauza lacrimilor 
sale. Se retrăgea apoi într-o linişte desăvâr¬ 
şită timp de o oră, pentru a nu-şi pierde 
starea duhovnicească pe care Sfintele Taine 
i-o procuraseră. Urmaşul sau, Părintele Petru 
(t 1962), când era cufundat în rugăciunea 
inimii, era scăldat într-o lumină ce putea fi 
văzută de cei din jur. Intr-o zi, unul dintre 
călugări se ascunse în apropierea sa şi îl auzi 
suspinând: „O, Hristoase! Nu pot să mai suport 
mult aceasta. Te rog, încetează de a mă mai 
străpunge cu razele dulci ale dragostei Tale!". 

Când Părintele Tihon (| 1968), un iero¬ 
monah rus care trăia în pustia din Kapsala, 
oficia Sfânta Liturghie în paraclisul său, 
obişnuia să cadă în extaz în timpul vohodului 
mare şi, după aproape jumătate de oră, 
revenea pe pământ şi continua încet, încet 
slujba, care putea să dureze două sau trei 
ore. Când a fost întrebat ce vede, a răspuns: 
„îngeri, arhangheli, heruvimi, serafimi, obştea 
cerească, miriade şi miriade". 

Nu s-ar termina de amintit părinţii care 
au trăit şi trăiesc azi sfânta rugăciune. Dar 
trebuie neapărat menţionat Părintele Iosif 
Isihastul (| 1959), care se află la originea 

mai multor comunităţi athonite şi a fost, 
fără să fi vrut, principalul susţinător al 
înfloririi actuale a Rugăciunii lui Iisus. 
Ajungând la Sfântul Munte, nu găsi un pă¬ 
rinte duhovnic care să-l înveţe rugăciunea. 
De asemenea, trăi câtva timp în apropierea 
peşterii Sfântul Atanasie Athonitul, aproape 

de Marea Lavră. Ducea aici o viată foarte 

/ 

aspră şi reuşi chiar să rămână opt zile în 
picioare, fără să mănânce şi fără să doarmă. 
Dar, în ciuda acestor eforturi, nu reuşi să 
depăşească etapa rugăciunii vocale şi mintea 
i se împrăştia în diferite gânduri. Intr-o zi, 
când privea spre Athos, cerând ajutorul 
Maicii Domnului, văzu dintr-odată un fulger 
ţâşnind din Paraclisul Schimbării la Faţă, 
care este în vârf, care îl străbătu până în 
străfundul inimii. Din acel moment, rugă¬ 
ciunea nu înceta să se mai repete în inima 
sa, fără efort, şi îl urca adesea în negrăite 
extazuri. 

După trecerea anilor, se instală împre¬ 
ună cu Părintele Arsenie (f 1983), pe povâr¬ 
nişurile Athosului, în cele mai grele lipsuri, 
într-o peşteră în apropiere de „Sfânta Ana 
Mică", unde duceau o viaţă atât de isihastă, 
încât treziră suspiciunile unora dintre vecinii 
lor. Alţi cinci călugări veniră să li se alăture 
şi aceşti ucenici ai Părintelui Iosif au fost la 
originea mişcării de reînnoire spirituală pe 

care o cunoaşte azi Sfântul Munte. Părintele 
Efrem, fost stareţ la Mănăstirea Filoteu, 
a trimis ucenici pentru a readuce la viaţă 
mănăstirile din Xeropotamu, din Caracalu 
şi din Constamonitu şi desfăşoară o impor¬ 
tantă activitate de duhovnicie în America 
de Nord. Părintele Haralambie este duhov¬ 
nicul Mănăstirii Dionisiu 2 . După ce a fost 
câtva timp stareţ, când obştea sa a venit să 
se instaleze în renumita mănăstire, după 
ce a trăit mai mulţi ani împreună cu uce¬ 
nicii săi în locurile unde bătrânul Iosif şi-a 
dat zilele. Părintele Iosif este astăzi duhovnic 
al Mănăstirii Vatopedu 3 , revenită de curând 
la viaţa de obşte. Toţi aceşti ucenici ai Pă¬ 
rintelui Iosif urmează principiile de viaţă 
isihastă, al cărei model admirabil a fost el 
şi se practică astăzi în mănăstirile athonite. 
Rugăciunea lui Iisus în paralel cu programul 
tradiţional al vieţii de obşte. 

A vorbi despre Rugăciunea lui Iisus în¬ 
seamnă a vorbi de însăşi viaţa Sfântului 
Munte. Athosul ar putea astfel să se nu¬ 
mească Muntele rugăciunii inimii, al rugă¬ 
ciunii care ţâşneşte continuu din inimile călu¬ 
gărilor, al tuturor călugărilor, pe orice treaptă 


2 A trecut la Domnul în anul 2001 (n. red.). 

3 A trecut la Domnul în anul 2009 (n. red.). 

a ierarhiei, părinţi şi ucenici, şi care străbate 

norii pentru a atinge cerurile. Şi faptul că 

în vârful Athosului a fost ridicat, din primele 

timpuri ale vieţii monahale, un paraclis 

închinat Schimbării la Fată a Mântuitorului 

/ 

este un simbol sugestiv al sensului din viaţa 
noastră de călugări şi din rugăciunea noastră, 
care tinde să ne facă să participăm, asemenea 
Sfinţilor Apostoli, la lumina care radiază 
din Trupul îndumnezeit al Domnului nostru 
Iisus Hristos. 

Cum se poate face cunoscută azi Ortodoxia 
în lume? 

Nu sunt deloc îndreptăţit să vă vorbesc 
despre aceste mijloace de informare pe 
care Biserica trebuie să le utilizeze pentru 
a actualiza mesajul evanghelic în lumea de 
azi. Aşa cum Apostolii au utilizat mijloace 
din epoca lor, azi Biserica Ortodoxă trebuie 
să folosească mijloace modeme pentru a pro¬ 
povădui la o scară mai largă. Dar această 
propovăduire va rămâne un cuvânt deşert, 
care se va pierde în mulţimea altor cuvinte, 
dacă nu este, o repet, o mărturie a realizării 
promisiunilor evanghelice. Cuvântul nostru 
trebuie să fie un cuvânt de „putere", un 
cuvânt însufleţit de Sfântul Duh, cum spunea 
cu atâta forţă Sfântul Pavel (I Cor. 1, 2). 


30 



VIAŢA MONAHALĂ ÎN SFÂNTUL MUNTE 

Cum s-ar putea stabili o colaborare duhov¬ 
nicească între Sfântul Munte şi România pentru 
ca mănăstirile din ţara noastră să poată beneficia 
de experienţa călugărilor atoniţi? 

Ar fi de dorit această colaborare, nu 

numai din cauza necesităţilor dramatice 

/ 

ale Bisericii şi ale poporului român, ci, de 
asemenea, pentru ca Sfântul Munte şi 
Biserica din Grecia să profite de credinţa şi 
de virtuţile fraţilor noştri din România. Cei 
mai în măsură dintre părinţii duhovnici 
atoniţi mărturisesc că printre călugării români 
se găseau şi se găsesc încă exemplele cele 
mai edificatoare ale renunţării şi împlinirii 
duhovniceşti. Ar fi deci în cel mai înalt 
grad folositor ca monahii români să poată 
veni să trăiască în Sfântul Munte, aşa cum 
era posibil odinioară. Din nefericire, greu¬ 
tăţile istoriei, prejudecăţile etnice sau de 
altă natură, labirinturile politicii internaţio¬ 
nale şi, mai ales, maşinăria birocratică fac 
lucrul dificil, chiar după căderea comunis¬ 
mului, şi asta în ciuda dorinţei foarte clar 
exprimate de atoniţi. 

In celălalt sens, vizitele atonitilor în 
România sunt limitate de numărul de per¬ 
soane, de sarcinile ce le revin în propriile 
mănăstiri, de dificultatea comunicării. Să 
ne dorim şi să ne rugăm totuşi ca Dumnezeu 

să deschidă porţile ca să favorizeze comu¬ 
nicarea vizibilă a Bisericilor locale. In orice 
caz, aceasta este dorinţa tuturor călugărilor 
şi a tuturor creştinilor conştienţi. 

Cum poate un creştin din zilele noastre să 
reziste ispitelor de la diavol? 

Mijloacele de a rezista ispitelor sunt 
aceleaşi azi ca şi ieri: postul şi rugăciunea, 
conform cuvântului Domnului (Mt. 17, 21). 
Dar este mai ales vorba de a se inspira din 
exemplul şi învăţătura lui Hristos. El singur 
a învins pe diavolul. Numai prin cruce şi 
printr-o viaţă răstignită vom putea să zdrobim 
împreună cu El puterea întunericului, pentru 
a gusta de azi din izvorul vieţii care izvo¬ 
răşte din mormânt. 

Să ne amintim că nici o ispită nu ne 
vine pe nedrept şi nu este peste puterile 
noastre: Dar credincios este Dumnezeu; El nu 
va îngădui să fiţi ispitiţi mai mult decât puteţi, 
ci odată cu ispita vă aduce şi scăparea din ea, ca 
să puteţi răbda (I Cor. 10,13). Dacă încercă¬ 
rile care vin azi creştinilor par de un nou 
fel, dacă nedreptatea şi păcatul se răspân¬ 
desc sub toate aspectele vieţii sociale intr-un 
mod agresiv, încât mijloacele tradiţionale 
par ineficiente, trebuie să ne amintim în ce 
împrejurări au trăit primii creştini, într-o 

societate atât de decăzută fată de a noastră, 
ca o mică turmă de oi în mijlocul lupilor. Şi 
totuşi ardoarea credinţei lor îi făcea să apară 
în faţa tiranilor, în mijlocul arenei faţă în 
faţă cu animale fioroase, cu o siguranţă pe 
care nici o putere din lumea asta nu o poate 
da. 

...Când ne lăsăm cu totul în voia lui 
Dumnezeu, Duhul Sfânt ştie să ne inspire 
la momentul potrivit ceea ce trebuie făcut 
sau spus; totul este să renunţe cu adevărat 
la iubirea de sine. In aceasta constă adevă¬ 
rata luptă, împotriva propriei persoane mai 
mult decât împotriva diavolului, care va 
rămâne neputincios, dacă II lăsăm pe Hristos 
să locuiască în noi. 

în aceeaşi serie au apărut: 


1. Awa Iulian Pomerius, Sfaturi către preoţi 
despre viaţa contemplativă 

2. Schimonahul Nicodim din Pustia Karuliei, 
învăţături despre rugăciunea lui Iisus 

3. Sfântul Amfilohie de la Poceaei\ tămăduitorul 
celor deznădăjduiţi 

4. Kallistos Ware. Mitropolit de Diokleia, 
Rugăciunea lui Iisus în scrierile Sfântului Grigorie 
Sinaitul 

5. Părintele Eusebiu Giannakakis, Să coborâm 
cerul în inimine noastre! 

6. învăţăturile şi omiliile Sfântului Gavriil, du¬ 
hovnicul Mănăstirii „Şapte Lacuri" 

7. Noul Mucenic Alexei din Elnat, cel nebun 
întru dragostea lui Hristos 

8. Părintele Emilianos Simonoperitul în dia¬ 
log cu Părintele Ioanichie Bălan, Viaţa monahală 
în Sfântul Munte 

